Charland ble canadisk juniormester i 1947 og vant seniormesterskapet ni ganger - i 1953, 1954, 1955, 1956, 1957, 1959, 1960, 1961 og 1968. Han deltok i OL i Oslo i 1952, Cortina d'Ampezzo 1956 og Squaw Valley 1960, og fikk plasseringene 25, 27 og 33. Han var også tatt ut til OL i Innsbruck i 1964, men gikk glipp av mesterskapet fordi han ikke hadde råd til å reise dit. Charland var tatt ut til fire verdensmesterskap. I Falun i 1954 ble han nummer 21, i Lahtis 1958 ble det 28. plass, i Zakopane 1962 startet han ikke, og i Oslo 1966 ble det 54. plass i normalbakken og 51. plass i storbakken.